Sacrosanctæ æcclesiæ sancti Petri et sancti Pauli apostolorum, quæ est fundata in pago Matisconensi, in fine Rofiacense, in villa Cluniaco, quam domnus Emardus abbas a regendum habere videtur. Ego igitur Bernardus cogitavi casum humane fragilitatis, ut pius et misericors Dominus animam meam eripere dignetur a penis inferni, pro ipso amore, dono ad ipsam casam Dei aliqua ex rebus meis in pago Matisconense, in agro Marciacensi, in villa Varingo: hoc est pratum et campum; terminat a mane rivo currente, a sero terra Johanni, a medio via publica, ex alia parte terra sancti Petri. In alio loco, in ipsa villa Varingo, dono campum V perticas de latum, X vero de longo; de uno fronte terra Sisfredi, a medio terra sancti Petri, a sero terra Johanni, de alia parte terra Gencin. Dono etiam et alium campum et pratum in eadem villa, qui habent simul quadraginta VI perticas de longo, de lato IIas; terminat a mane terra Martini, a sero terra Johanni et Achardi, a cercio de eadem hereditate, a medio terra sancti Petri et Martini. Dono in alio loco unam petiolam de prato; terminat de duas partes terra Hornati, de alias duas sancti Petri. In alio loco, in ipsa villa Varingo, dono unum pratum, de una parte terra Martini, de alia parte terra Achardi, a medio via publica, ex alia parte terra Ornati. In alio loco dono etiam unam petiolam de campo; terminat de uno lato vinea Johanni, de alia parte de eadem hereditate et de duas partes terra sancti Petri. Ipsas res dono ad ipsam casam Dei in usus fratrum, et faciant rectores ejusdem ecclesiæ post hac die quitquit voluerint. Si quis vero donationem istam contradixerit, auri libram unam componat, et inantea donatio ista omni tempore firma et stabilis permaneat, cum stipulatione subnixa. Actum Cluniaco monasterio publice. Signum Bernardi presbiteri, qui hanc cartam fieri et firmare rogavit. S. Ermenaldi. S. Aytardi. S. Anastasi. S. Rotberti. S. item Rotberti. S. Dominico. S. Leodeberti. Ego Rotardus, levita, scripsi in mense febroario, die martis, anno XV regnante Luduvico rege.